उन्होंने आरोप लगाया की 48 साल में कांग्रेस ने घोटालों की राजनीति की है जबकि हमने 48 महीने में योजनाओं की सरकार दी है। कोयला घोटाला, 2जी, राष्ट्रमंडल खेल, अगस्ता वेस्टलैंड जैसे घोटालों के नाम गिनाते हुये उन्होंने कहा कि हर घोटाले के साथ भारत का सिर झुक रहा था। कांग्रेस ने देश को दागदार किया हमने साफ-सुथरी दमदार सरकार दी है। भारत दुनिया की छठी बडी अर्थव्यवस्था बन चुका है जो यह दर्शाता है कि देश भीतर और बाहर दोनों से विश्व के नेतृत्व के लिए तैयार है।